
Algunos apuntes sobre El acoso y Concierto barroco de Alejo Carpentier

Alejo Carpentier két kisregénye, az El acoso (1956; magyarul: Embervadászat) és a Concierto barroco (1974; magyarul: Barokk zene) igen nagy figyelmet kapott az irodalomkritikában. Ennek ellenére együttes elemzésük lehetősége még nem vetődött fel. Jelen dolgozat – mivel egy hosszabb elemzés része – a két mű együttlátása által feltáruló panoráma néhány részletére kíván rámutatni. Ezek közé tartozik a szereplők és funkcióik szerepe, a két mű számos közös motívuma és a két műben foglalt nézőpontok, azoknak az olvasókra vonatkozó következményeivel együtt.



